**Uzziņa par projektu Vadības komitejas sēdei**

**08.06.2020.**

|  |  |  |
| --- | --- | --- |
| Nr. | Sniedzamā informācija | Informācija par projektu |
|  | **Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 103 "Publisko iepirkumu paziņojumi un to sagatavošanas kārtība"”****Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 105 "Noteikumi par publisko iepirkumu līgumcenu robežvērtībām"”****Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 107 "Iepirkuma procedūru un metu konkursu norises kārtība”** |
| 1. | Projekta izstrādes nepieciešamības pamatojums | Likumprojekta “Grozījumi Publisko iepirkumu likumā” (Nr.548/Lp13) 2., 3., 5., 6., 7., 8., 10.pants un likumprojekta “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) 7.pants. |
| 2. | Vadības darba plāna uzdevuma numurs un tā izpildes termiņš (ja nepieciešams) | Deklarācijas par Artura Krišjāņa Kariņa vadītā Ministru kabineta iecerēto darbību 38.punkts un Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 38.2.punkts. |
| 3. | Projekta īss saturs | **Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 103 "Publisko iepirkumu paziņojumi un to sagatavošanas kārtība"”**Atbilstoši Publisko iepirkumu likuma 18.panta 22. daļā dotajam deleģējumam Ministru kabinetam jāizstrādā paziņojuma par apspriedi saturs un sagatavošanas kārtība, līdz ar to ir nepieciešamas veikt grozījumus Ministru kabineta 2017. gada 28. februāra noteikumos Nr. 103 "Publisko iepirkumu paziņojumi un to sagatavošanas kārtība", lai izstrādātu jaunu veidlapu – paziņojums par apspriedi.**Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 105 "Noteikumi par publisko iepirkumu līgumcenu robežvērtībām"”**Ar likumprojekta “Grozījumi Publisko iepirkumu likumā” (Nr.548/Lp13) 7. un 12.pantu un likumprojekta “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) 7.pantu tiek paredzēts, ka pasūtītājs iepriekšējo informatīvo paziņojumu un sabiedrisko pakalpojumu sniedzējs periodisko informatīvo paziņojumu publicē obligāti, ja iepirkuma līguma paredzamā līgumcena ir vienāda ar Ministru kabineta noteiktajām līgumcenu robežvērtībām. Līdz ar to nepieciešams veikt grozījumus Ministru kabineta 2017. gada 28. februāra noteikumos Nr. 105 "Noteikumi par publisko iepirkumu līgumcenu robežvērtībām", lai noteiktu līgumcenu robežvērtības, pie kurām publicējami minētie paziņojumi.**Ministru kabineta noteikumu projekts “Grozījumi Ministru kabineta 2017. gada 28. februāra noteikumos Nr. 107 "Iepirkuma procedūru un metu konkursu norises kārtība”** Iepirkuma procedūru pārtraukšanu šobrīd regulē gan Publisko iepirkumu likums, gan Ministru kabineta 2017. gada 28. februāra noteikumi Nr. 107 "Iepirkuma procedūru un metu konkursu norises kārtība” (turpmāk – Noteikumi Nr.107). Atbilstoši Noteikumiem Nr.107 ja atklātā konkursā piedāvājumu ir iesniedzis tikai viens piegādātājs, pasūtītājam ir pienākums iepirkuma procedūras ziņojumā ietvert pamatojumu tam,  ka izvirzītās prasības ir objektīvas un samērīgas, un gadījumā, ja to nevar pamatot, iepirkuma komisijai ir jāpieņem lēmums par iepirkuma procedūras pārtraukšanu. Savukārt likumprojekts “Grozījumi Publisko iepirkumu likumā” (Nr.548/Lp13) (turpmāk – likumprojekts) paredz izmaiņas esošajā kārtībā, Publisko iepirkumu likumā nosakot, ka ir jāpārtrauc atklāts konkurss, slēgts konkurss vai konkursa procedūra ar sarunām, ja tajā saņemts viens pieteikums vai piedāvājums. Ņemot vērā plānoto regulējumu, nepieciešams veikt grozījumus Noteikumos Nr.107, svītrojot minēto regulējumu par atklāta konkursa pārtraukšanu. Vienlaikus no Noteikumiem Nr.107 nepieciešams svītrot regulējumu par iepirkuma komisijas rīcību gadījumos, kad elektroniskās informācijas sistēmas darbības traucējumu dēļ nepieciešams pārcelt pieteikumu un piedāvājumu iesniegšanas termiņu, jo ar likumprojektu plānots Publisko iepirkumu likumā noteikt, ka šādu traucējumu gadījumā elektroniskā informācijas sistēma automātiski pārceļ pieteikumu un piedāvājumu iesniegšanas termiņu. Tāpat Noteikumos Nr.107 nepieciešams veikt arī citus tehniskus precizējumus, kas izriet no likumprojektā plānotā regulējuma Publisko iepirkumu likumā. |
| 4. | Iespējamie risinājuma varianti (ja nepieciešams) | Nav  |
| 5. | Par projektu nosakāmā atbildīgā amatpersona | Artis Lapiņš, Juridiskā departamenta direktors. |
| 6. | Nosakāmais projekta sagatavotājs (ja nepieciešams) | Iveta Cirse, Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākā eksperte. |
| 7. | Darba grupas vadītājs un iespējamais sastāvs (ja nepieciešams) | Nav  |
| 8. | Sabiedrības līdzdalība | Informācija par Ministru kabineta noteikumu projektu izstrādi tiks publicēta Finanšu ministrijas tīmekļa vietnes sadaļā “Sabiedrības līdzdalība”. Sabiedrības pārstāvji viedokļus par Ministru kabineta noteikumu projektiem var izteikt līdz 05.07.2020. |
| 9. | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Finanšu un darbības nodrošinājuma departaments, Iepirkumu uzraudzības birojs. |
| 10. | Saskaņošanas termiņš | Nosūtīts saskaņošanai 15.06.2020.Saskaņošanas termiņš 06.07.2020. |
| 11. | Prognozējamā projekta finansiālā ietekme uz valsts budžetu | Nav |
| 12. | Tiesību akta pieņemšanas kalendārais plāns | Izsludināts VSS: 30.07.2020.Iesniegts MK: 13.10.2020. |
| 13. | Politikas joma | Publiskās pārvaldes politika.  |
| 14. | Uzziņas sagatavotājs | Iveta Cirse, Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākā eksperte |
|  |
| Uzziņu iesniedza: Artis Lapiņš |
| Tālrunis, e-pasts: Artis.Lapins@fm.gov.lv, 67083996 |
|  |